(5)
 За държави членки, предоставящи плащанията за райони с природни ограничения, както е предвидено в дял III, глава 4 от Регламент (ЕС) No 1307/2013, годишните национални тавани за 2021 г., посочени в член 49, параграф 2 от същия регламент, се определят от Комисията въз основа на процента, за който съответните държави членки са я уведомили съгласно член 49, параграф 1 от посочения регламент.
 (6)
 Във връзка с плащането за млади земеделски стопани, предвидено в дял III, глава 5 от Регламент (ЕС) No 1307/2013, годишните национални тавани за 2021 г., посочени в член 51, параграф 4 от същия регламент, се определят от Комисията въз основа на процента, за който държавите членки са я уведомили съгласно член 51, параграф 1 от посочения регламент, и възлизат на не повече от 2 % от годишния таван, определен в приложение II от посочения регламент.
 (7)
 Ако общият размер на плащанията за млади земеделски стопани, за които са подадени заявления през 2021 г. в дадена държава членка, надхвърли тавана, установен съгласно член 51, параграф 4 от Регламент (ЕС) No 1307/2013 за съответната държава членка, разликата се финансира от държавата членка в съответствие с член 51, параграф 2 от същия регламент, като се спазват максималните суми, определени в член 51, параграф 1 от същия регламент. За по-голяма яснота е разумно да се определи максималната сума за всяка държава членка.
 (8)
 За всяка държава членка, която предоставя през 2021 г. доброволното обвързано с производството подпомагане, предвидено в дял IV, глава 1 от Регламент (ЕС) No 1307/2013, годишните национални тавани за 2021 г., посочени в член 53, параграф 7 от същия регламент, се определят от Комисията въз основа на процента, за който съответната държава членка я е уведомила съгласно член 54, параграф 1 от посочения регламент.
 (9)
 Схемите за директно подпомагане за 2021 г., предвидени в Регламент (ЕС) No 1307/2013, започнаха да се прилагат на 1 януари 2021 г. С оглед на съгласуваността между приложимостта на посочения регламент за референтната 2021 година и приложимостта на съответните бюджетни тавани настоящият регламент следва да се прилага от същата дата.
 (10)
 Мерките, предвидени в настоящия регламент, са в съответствие със становището на Комитета за директните плащания,
 ПРИЕ НАСТОЯЩИЯ РЕГЛАМЕНТ:
 Член 1
 1. Годишните национални тавани за 2021 г. за схемата за основно плащане, посочени в член 22, параграф 1 от Регламент (ЕС) No 1307/2013, са определени в точка I от приложението към настоящия регламент.
 2. Годишните национални тавани за 2021 г. за схемата за единно плащане на площ, посочени в член 36, параграф 4 от Регламент (ЕС) No 1307/2013, са определени в точка II от приложението към настоящия регламент.
 3. Годишните национални тавани за 2021 г. за преразпределителното плащане, посочени в член 42, параграф 2 от Регламент (ЕС) No 1307/2013, са определени в точка III от приложението към настоящия регламент.
 4. Годишните национални тавани за 2021 г. за плащането за селскостопански практики, които са благоприятни за климата и околната среда, посочени в член 47, параграф 3 от Регламент (ЕС) No 1307/2013, са определени в точка IV от приложението към настоящия регламент.
 5.